Revista ştiinţifică internaţională “Mulţimi şi sisteme neutrosofice” 

Ultima realizare editorială din domeniul ştiinţei a savantului vâlceano- 
american Florentin Smarandache, profesor universitar doctor la Facultatea 
de Matematică şi Ştiinţe a Universităţii „New Mexico” din oraşul Gallup, 
statul federal New Mexico, situat în sud-vestul SUA, este apariţia primului 
număr al revistei (în limba engleză) „Neutrosofic Sets and Systems” 

(Mulţimi şi sisteme neutrosofice), o revistă internaţională de Ştiinţa 
Informaţiei şi de Inginerie. 

Revista apare în format tipărit şi în format electronic: cei interesaţi o 
pot accesa liber, la adresa http://fs.gallup.unm.edu/NSS, iar cei care doresc 
ediţia sa tipărită, trebuie să se adreseze redactorului-şef, la adresa: 
smarand@unm.edu. 

O revistă internaţională cu o redacţie internaţională 

Redactoru l-şef al revistei este Florentin Smarandache, iar colectivul 
de redacţie al acesteia este format din 12 cadre universitare sau cercetători 
din SUA, China, India, Egipt, Arabia Saudită, Maroc, Spania, Rusia şi 
România, unii dintre ei fiind colaboratori mai vechi - coautori la comunicări 
ştiinţifice, articole sau cărţi. Amintim pe câţiva, ale căror nume au apărut de- 
a lungul anilor în ziarul nostru, în articolele despre activităţile ştiinţifice ale 
lui Florentin Smarandache: W. B. Wasantha Kandasamy (India), Dmitiri 
Rabounski, Larissa Barissova (ambii din Rusia) şi Ştefan Vlăduţescu 
(România, Universitatea din Craiova). 

Revista nu este una comercială, ci una academică şi este tipărită din 
donaţii private, având o periodicitate de apariţie trimestrială. 

în conformitate cu „Iniţiativa Deschisă de la Budapesta”, oricine are 
acces la articolele publicate şi le poate folosi în scopuri necomerciale, 
pentru studiu individual, ca bibliografie pentru lucrări ştiinţifice sau în alte 
publicaţii, indicând însă sursa. 

Cei care doresc să trimită articole spre publicare, o pot face la 
următoarea adresă: http://fs.gallup.unm.edu/NSS/NSS-paper-template.doc. 

Redacţia revistei este însă una virtuală, chiar dacă are adresa poştală 
a domiciliului redactorului-şef- aici nu există un birou în care să se adune 
cei 12 redactori ca să discute sumarul pentru numărul viitor, ci redactorul- 
şef primeşte de la autori articolele în format electronic şi le transmite 
redactorilor prin poşta electronică, iar aceştia îşi comunică pe aceeaşi cale 
opinia despre articolele propuse (mare invenţie, Internetul!). 

Revista a fost înfiinţată pentru publicarea unor studii despre 
neutrosofie, mulţimi neutrosofice, logica neutrosofică, probabilitate 
neutrosofică, statistică neutrosofică (noţiuni propuse de către Florentin 
Smarandache în anul 1995) şi aplicaţiile acestora în orice domeniu, precum 
structurile neutrosofice dezvoltate în algebră, geometrie, topologie etc. 

Reamintim cititorilor că „Neutrosofia” este un capitol al filozofiei, o 
generalizare a capitolului „Dialectica” (creat de Hegel, bazat pe existenţa 
„contrariilor”), studiind originea, natura şi sfera de acţiune a „neutraliilor” 
(stările neutre), precum şi interacţiunile lor cu diferite spectre de idei. 

Neutrosofia consideră că orice noţiune sau idee, „A”, are nu doar 
opusul ei, „anti-A”, ca în dialectică, ci şi un spectru de neutralii, „neut-A”, 
aflat între „A” şi „anti-A”, nefiind nici una dintre acestea. 

Mulţimile neutrosofice conţin elemente care au un opus al lor şi 
neutralii ale lor, iar sistemele neutrosofice sunt acele sisteme în care se 
aplică viziunea neutrosofică. 

în Logica neutrosofică (sau Logica Smarandache) o propoziţie are un 
anumit grad de adevăr („T”), un anumit grad de imprecizie („I”) şi un anumit 

grad de neadevăr („F”), iar „F”, „I” şi „T” sunt submulţimi pe intervalul 
deschis ]0,1[. 

Smarandache - „ vioara I” a revistei! 

Cele 70 de pagini ale primului număr al revistei „Neutrosofic Sets and 
Systems”, care a intrat deja în folclorul matematicienilor cu porecla „NSS”, 
cuprind 10 articole: 4 au un singur autor, celelalte au 2 sau 4 coautori, din 
SUA, China, Pakistan, Thailanda, Egipt, România, Turcia şi Maroc (datorită 
Internetului, coautorii se pot asocia cu mare uşurinţă, chiar dacă sunt din 
ţări diferite, situate la mari distanţe între ele). 

Remarcăm că Florentin Smarandache este „vioara I” a revistei, nu 
doar pentru că este fondatorul şi redactorul-şef al acesteia, ci şi pentru că 
dânsul contribuie la realizarea a jumătate din articolele publicate: la unul, în 
calitate de autor, iar la alte patru, în calitate de coautor! 

în plus, este de la sine înţeles că, numele lui Florentin Smarandche 
este prezent în bibliografia de la toate cele 10 articole din revistă, având în 
vedere că el este fondatorul „Neutrosofiei”, care constituie „materia primă” 
pentru revistă. 

în articol „Măsura neutrosofică şi integrala neutrosofică”, al cărui 
autor este, Florentin Smarandache introduce două noutăţi ştiinţifice, 
matematice, absolute, două noţiuni neutrosofice noi: „măsura neutrosofică” 
- o generalizare a măsurii clasice, şi „integrala neutrosofică” - o integrală 
bazată pe măsura neutrosofică. 

în articolul scris împreună cu Ştefan Vlăduţescu, de la Universitatea 
din Craiova, Smarandache aplică metoda neutrosofică pentru a rezolva 
contradicţia dintre comunicare şi informaţie, despre care se vorbeşte atât 
demult în teoria comunicării (comunicologie). 

Mircea Monu 

